David C. Driskell

David C. Driskell (født 7. juni 1931 i Eatonton i Georgia i USA, død 1. april 2020 i Washington D.C.) var en amerikansk kunstmaler, kurator og professor i kunsthistorie.

Liv og virke

Bakgrunn
Driskell var født i Georgia men bodde så fra fem års alder i vestre North Carolina. Driskell dro derfra til Maine, der han utdannet seg ved Skowhegan School of Painting and Sculpture med eksamen i 1953. Så studerte han kunst ved Howard University, der han tok bachelor i 1955. I 1962 tok Driskell graden master of the Fine Arts ved Catholic University of America.

Karriere
Hans akademiske arbeider fokuserte på afroamerikansk kunst. Driskell var professor ved University of Maryland, College Park. Utstillingen Two Centuries of Black American Art: 1750–1950, som han kuraterte, går for å være begynnelsen på hans befatning med afroamerikansk bildende kunst. Utstillingen ble vist i  Los Angeles County Museum of Art og ble så sendt rundt og fremvist i Dallas Museum of Fine Arts, High Museum of Art i Atlanta og Brooklyn Museum. Den utstillingskatalogen han utarbeidet skulle bli et viktig referanseverk for afroamerikansk kunst.

Han var rådgiver for Oprah Winfrey, Bill Cosby og Det hvite hus ved deres anskaffelser av kunst,og kuraterte over 30 utstillinger med afroamerikanske kunstneres verker. Hans egen samling omfattet over hundre verker og ble presentert i vandreutstillingen Narratives of African American Art and Identity: The David C. Driskell  Collection fra 1998.

Hans egen kunst var for det meste collager. Dessuten arbeidet han med akvarellteknikk og gouache. Hans egne verker ble fra 1988 fremvist blant annet i vandreutstillingen Echoes: The Art of David C. Driskell, 1955–1997.

I 2000 ble han hedret av president Bill Clinton som en av tolv mottager av National Humanities Medal.

Driskells egen kunst er representert på DC Moore Gallery. Hans første utstilling ved dette galleriet ble holdt i oktober 2006.

The David C. Driskell Center ved University of Maryland, College Park, ble oppkalt etter ham.

Driskell døde på et sykehus den 1. april 1 2020 av COVID-19 i en alder av 88 år.

Publikasjoner av Driskell
 Amistad II: Afro-American Art (editor), Nashville: Fisk University, 1975.
 Two Centuries of Black American Art, Los Angeles: Los Angeles County Museum of Art, 1976. 
 The Afro-American Collection, Fisk University, with Earl J. Hooks, Nashville: Fisk University, 1976.
  Harlem Renaissance: Art of Black America, introduction by Mary Schmidt Campbell; essays by David Driskell, David Levering Lewis, and Deborah Willis Ryan, New York: The Studio Museum in Harlem, 1987. 
  Introspectives: Contemporary Art by Americans and Brazilians of African Descent, curators, Henry J. Drewal and David C. Driskell, Los Angeles: California Afro-American Museum, 1989.
 African American Visual Aesthetics: a Postmodernist View (editor) Washington, D.C.: Smithsonian Institution Press, 1995. 
 The Other Side of Color: African American Art in the Collection of Camille O. and William H. Cosby, Jr., San Francisco: Pomegranate, 2001.

Litteratur om Driskell
 David Driskell: A Survey: Art Gallery, University of Maryland, College Park, October 21-December 5, 1980, compiled and edited by Edith A. Tonelli, College Park, Maryland: University of Maryland Art Gallery, 1980.
 Julie L. McGee, David C. Driskell: Artist and Scholar, by San Francisco: Pomegranate, 2006. 
 Hidden Heritage: Afro-American Art, 1800-1950, San Francisco: The Art Museum Association of America, 1985. 
 Contemporary Visual Expressions: the Art of Sam Gilliam, Martha Jackson-Jarvis, Keith Morrison, William T. Williams, Washington, D.C.: Smithsonian Institution Press, 1987. 
 Adrienne L. Childs, Evolution: Five Decades of Printmaking by David C. Driskell, San Francisco: Pomegranate, 2007.

Referanser

Dødsfall relatert til covid-19 i USA
Malere fra USA
Kunsthistorikere fra USA
Professorer fra USA
Personer fra Putnam County i Georgia
Personer fra Nord-Carolina